ඊශ්‍රායලුන් සහ පලස්තීනුවන් අතර ප්‍රචණ්ඩත්වයේ 'කුණාටු මධ්‍යස්ථානයක්' ලෙස කලෙක සිට ලෙයින් කැකෑරෙන ගාසාව මධ්‍යධරණීය සහ ඊජිප්තුව ඇසුරෙහි පැරැණි පලස්තීන භූමිය මත සැතපුම් 26 ක් දිගින් සහ සැතපුම් 4 - 5 පමණ පළලින් යුතුව විහිද යන බිම් තීරුවක් වන අතර, පලස්තීනුවන්ගේ වර්තමාන අසහනයටත්, එය කෙරෙන් පැන නඟින සටන්කාමී ප්‍රතිචාරයටත් නිමිත්ත වී ඇත්තේ තවත් අරාබි බිම් මෙන්ම, 1967 අරාබි – ඊශ්‍රායෙල් යුද්ධයේ සිට මෙම පලස්තීන භූමියද ඊශ්‍රායලය විසින් අල්ලා ගනු ලැබ සිටීමයි.